Пад час вайны паміж Расіяй і Францыяй у 1812 годзе напалеонаўскія войскі двойчы прайшлі праз Маладзечна: пры наступленні на Маскву ў чэрвені і пры адступленні ў лістападзе 1812. 22 лістапада (па старому стылю) атрады рускай арміі пад камандаваннем А. Ярмолава, Я. Чапліца, а таксама казакі М. Платава разбілі французаў пад Маладзечнам. Маладзечанскі бой стаў апошнім у зімовай кампаніі 1812 года. Страты ў вайне 1812 года былі вельмі вялікімі, замак напалавіну разбураны.